Kommunen har netop ansat ti hjemmetrænere, som skal lære de ældre eller handicappede at klare sig selv. På grund af deres uddannelse og erfaring fra hjemmeplejen er de sikre på, at projektet kan få positiv indvirkning på de ældres levetid og kvaliteten af den. - Når man får hjemmehjælp, er man afhængig af, at en kommunal medarbejder kommer og hjælper med at tage f.eks. støttestrømper af eller på. Når vi i stedet lærer borgerne selv at håndtere strømperne eller gå i bad, så slipper de for at være afhængige af os. Og de kan leve deres liv, som de vil - og ikke mindst når de vil, forklarer Carsten Kaalbye, der er fagchef for Sundhed og Ældre i Mariagerfjord Kommune. Projektet går i gang den 1. marts, og kommunen håber, at borgerne vil tage godt imod tilbuddet.

Opsummering:
Sådan lyder budskabet i et nyt projekt i Mariagerfjord Kommune, hvor de ældre i højere grad skal tage vare på sig selv.